Diari Oficial de la Generalitat Valenciana


Sumari del DOGV 5333, del 28-08-2006 (2006/9939)

RESOLUCIÓ de 27 de juliol de 2006, del director general d'Investigació i Transferència Tecnològica, per la qual es concedixen noves ajudes, en substitució de les renuncies produïdes, per a estades en centres d'investigació fora de la Comunitat Valenciana dirigides als professors i investigadors de les universitats i dels centres d'investigació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5333

Data del DOGV
:   28-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9939


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 27 de juliol de 2006, del director general d'Investigació i Transferència Tecnològica, per la qual es concedixen noves ajudes, en substitució de les renuncies produïdes, per a estades en centres d'investigació fora de la Comunitat Valenciana dirigides als professors i investigadors de les universitats i dels centres d'investigació. [2006/9939]  
Per l'Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), es van convocar diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana, entre les quals, les ajudes per a estades en centres d'investigació fora de la Comunitat Valenciana dirigides als professors i els investigadors de les universitats i dels centres d'investigació.  
Per Orde de 22 de desembre de 2005, de la Conselleria d'Empresa, Universitat i Ciència (DOGV núm. 5.178, de 17.01.2006), es van publicar les línies pressupostàries i es van determinar els crèdits que han de finançar les ajudes i les beques per al foment de la investigació.  
Per Resolució de 21 de març de 2006, del director general d'Investigació i transferència Tecnològica (DOGV núm. 5.260, de 17.05.2006), es van concedir ajudes per a estades en centres d'investigació fora de la Comunitat Valenciana, dirigides a professors i investigadors d'universitats i centres d'investigació, per un import de 349.955 euros.  
Posteriorment, per Orde de 6 d'abril de 2006, del conseller d'Empresa, Universitat i Ciència, es va modificar la citada Orde de 22 de desembre de 2005, que incrementava la quantia de l'import global màxim destinat a finançar les ajudes i beques per al foment de la investigació científica i el desenrotllament tecnològic, convocades per Orde de 13 de juliol de 2005, del conseller d'Empresa, Universitat i Ciència.  
Per mitjà de Resolució de 23 de juny de 2006, del director general d'Investigació i Transferència Tecnològica, es van concedir ajudes en substitució de les renúncies produïdes, per a estades en centres d'investigació fora de la Comunitat Valenciana, dirigides a professores i investigadors de les universitats i centres d'investigació, per un import de 63.300 euros.  
Atès que s'han produït noves renúncies dels beneficiaris de les estades en centres d'investigació fora de la Comunitat Valenciana, i d'acord amb la base 8 de l'annex VII, de l'Orde de 13 de juliol de 2005, del conseller d'Empresa, Universitat i Ciència, procedix adjudicar noves ajudes a les persones que integren l'annex II, de la Resolució de 21 de març de 2006, del director general d'investigació i Transferència Tecnològica (DOGV núm. 5.260, de 17.05.2006), en el qual s'establix l'orde de reserva.  
Per tot això, com resultat del procés d'avaluació, i d'acord amb el que establix la disposició final primera de l'Orde de 13 de juliol de 2005, del conseller d'Empresa, Universitat i Ciència, i amb el que establix el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857, de 6 d'octubre), resolc:  
Primer  
Acceptar les renúncies de les ajudes per a estades en centres d'investigació fora de la Comunitat Valenciana, concedides per Resolució de 21 de març i de 23 de juny de 2006, del director general d'Investigació i Transferència Tecnològica dels beneficiaris que s'indiquen a continuació:  
Expedient Cognoms, Nom DNI  
AEST06/191 RUIZ GARCIA, RAFAEL 12715785I  
AEST06/034 VALIÑO ARCOS, ALEJANDRO 08301339K  
AEST06/245 PEREZ SALOM, JOSÉ ROBERTO 12378182Y  
Segon  
Adjudicar noves ajudes per a estades en centres d'investigació fora de la Comunitat Valenciana, substituint-hi les renúncies produïdes, dirigides a professors i investigadors de les universitats i centres d'investigació, que corresponen a la convocatòria realitzada en l'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus d'ajudes i beques per al foment de la investigació científica i el desenrotllament tecnològic a la Comunitat Valenciana, als beneficiaris que s'indiquen en l'annex de la present resolució i en les quanties que s'hi indiquen, a càrrec dels crèdits de la línia de subvenció T4015 de l'aplicació pressupostària 46.78.33.050.20 del pressupost de la Generalitat Valenciana per a 2006.  
Tercer  
Els beneficiaris han de complir les obligacions i les normes de justificació que preveuen els annexos I i VII de l'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i els desenrotllament tecnològic a la Comunitat Valenciana.   
Quart  
La present resolució dictada per delegació del conseller d'Empresa, Universitat i Ciència, ha de notificar-se a les persones interessades d'acord amb allò previst en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i ha de publicar-se en el Diari Oficial de la Generalitat, i en l'adreça d'Internet http://www.gva.es/industria/invest/invest.htm, a l'efecte de donar publicitat en els termes que preveu l'orde de convocatòria.  
D'acord amb el que establixen els articles 107, 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució que posa fi a la via administrativa, es pot interposar, amb caràcter potestatiu, recurs de reposició o plantejar directament recurs contenciós administratiu, en els terminis i davant els òrgans que s'indica a continuació:  
a) El recurs de reposició ha d'interposar-se davant l'òrgan que va dictar l'acte, en el termini d'un mes comptador des de l'endemà de la publicació de la present resolució.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.  
València, 27 de juliol de 2006.. El director general d'Investigació i Transferència Tecnològica: Jesús T. Pastor Ciurana.